《秋后二首》
宋代·徐文卿

剧暑不易摧，屡雨方肯低。
晓行残月裹，秋意乃忽凄。
习习风搅树，曳曳云山溪。
伴我尘外躅，更有白鹭儿。
节往四叙改，人老百虑非。
策世竟莫售，勤身复奚为。
徘徊发咏叹，苍茫度荒陂。
且归煮香秔，解此腹中饥。

作者简介：信州玉山人，字斯远，号樟丘。徐人杰子。师事朱熹。宁宗嘉定四年进士。工诗，与赵蕃、韩淲齐名。有《萧秋诗集》。